曹凱

曹凱（），字宗原，山東青州府益都縣人，明朝政治人物。正統乙丑進士。

生平
正統十年（1445年），中進士，授刑科給事中。正統十四年（1449年），瓦剌進犯，英宗大舉親征，曹凱力諫勸阻未果。明軍在土木堡大敗，英宗被俘。消息傳來，曹凱痛哭数日，在朝殿上與王竑等共同擊斃錦衣衛指揮馬順。

景泰年間，給事中林聰劾何文淵、周旋，曹凱與林聰力爭。又參與調停福建巡按許仕達與侍郎薛希璉。出爲浙江右參政，居官數年，有政聲。

英宗復辟後，石亨得勢，因記恨曹凱從前對其彈劾之事，謫曹凱為衛經歷《明史·卷164》：曹凱，字宗元，益都人。正統十年進士。授刑科給事中。磊落多壯節。英宗北征，諫甚力，且曰：「今日之勢，大異澶淵。彼文武忠勇，士馬勁悍。今中貴竊權，人心玩愒。此輩不惟以陛下為孤註，即懷、湣、徽、欽亦何暇恤？」帝不從，乘輿果陷。凱痛哭竟日，聲徹禁庭，與王竑共擊馬順至死。景泰中，遷左。給事中林聰劾何文淵、周旋，詔宥之。凱上殿力諍，二人遂下吏。時令輸豆得補官，凱爭曰：「近例，輸豆四千石以上，授指揮。彼受祿十余年，費已償矣，乃令之世襲，是以生民膏血養無功子孫，而彼取息長無窮也。有功者必相謂曰：吾以捐軀獲此，彼以輸豆亦獲此，是朝廷以我軀命等於荏菽，其誰不解體！乞自今惟令帶俸，不得任事傳襲，文職則止原籍帶俸。」帝以為然，命已授者如故，未授者悉如凱議。福建巡按許仕達與侍郎薛希璉相訐，命凱往勘。用薦，擢浙江右參政。時諸衛武職役軍辦納月錢，至四千五百余人，以凱言禁止。鎮守都督李信擅募民為軍，糜餉萬余石，凱劾奏之。信雖獲宥，諸助信募軍者鹹獲罪，在浙數年，聲甚著。初，凱為給事，常劾武清侯石亨。亨得誌，修前憾，謫凱衛經歷，卒。。

参考文献

Category:明朝給事中
Category:明朝贛州府知府
Category:明朝浙江布政使司參政
Category:益都人
K凯
Category:明朝經歷